फाल्गुन महोत्सव के दूसरे दिन हुआ रुद्राभिषेक
श्रीश्याम मंदिर न्यू बहादुरपुर में 21वां श्री श्याम फाल्गुन महोत्सव के दूसरे दिन सोमवार को रुद्राभिषेक का आयोजन हुआ। मुख्य यजमान विनोद बंसल और उनके परिवार ने विधिपूर्वक भोलेनाथ का दूध, गन्ना रस, दही, फलों के रस, मधु, घी आदि से अभिषेक किया। इस दौरान शिव भजन से मंदिर परिसर देर तक गुंजायमान होता रहा। खासतौर से एक दिन भोला भंडारी बन के ब्रज की नारी गोकुल में गए.../ शिव डमरू वाले को दिल से भुलाना तू.../ सारे जग का पालन कर्ता वो है डमरू वाला रे... आदि भजनों पर श्रद्धालु खूब झूमे। मंगलवार को सुबह 10 बजे से मंदिर प्रांगण में अखंड ज्योति पाठ होगा। इस मौके पर श्री श्याम सेवा ट्रस्ट के विनोद थिरानी, ओमप्रकाश टिबड़ेवाल, विश्वनाथ टेकरीवाल, परमेश्वर चौधरी, राजेंद्र थिरानी, ललित थिरानी, शशि बियानी आदि उपस्थित थे।
bho_Deva hin_Deva